โรงเรียนเศรษฐบุตรบำเพ็ญ

โรงเรียนเศรษฐบุตรบำเพ็ญ (อักษรย่อ : ศ.บ.; ) เป็นโรงเรียนมัธยมศึกษาขนาดใหญ่พิเศษในสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ สร้างโดยพระยาภักดีนรเศรษฐ (เลิด เศรษฐบุตร) เป็นอดีตโรงเรียนประจำจังหวัดมีนบุรีแจ้งความกระทรวงธรรมการ แผนกกรมสามัญศึกษา เรื่อง มีผู้บริจาคทรัพย์สร้างห้องเรียนเพิ่มเติม และสร้างสะพานน้ำให้แก่โรงเรียนประจำจังหวัดมีนบุรี "เศรษฐบุตรบำเพ็ญ"ราชกิจจานุเบกษา เล่ม ๔๖ ตอน  ๐ ง  ประกาศวันที่ ๔ สิงหาคม พ.ศ. ๒๔๗๒ หน้า ๑๔๗๒  

 ประวัติ 
เดิมโรงเรียนเศรษฐบุตรบำเพ็ญชื่อโรงเรียนวัดแสนแสบ (วัดแสนสุข) เริ่มก่อตั้งเมื่อ พ.ศ. 2453 มีฐานะเป็นโรงเรียนประจำอำเภอมีนบุรี ในระยะแรกโรงเรียนนี้ยังไม่มีอาคารเรียนที่ถาวร จึงต้องอาศัยศาลาการเปรียญของวัดเป็นอาคารเรียน จนกระทั่งใน พ.ศ. 2469 นายณรงค์ วีริยินทะ ครูใหญ่ของโรงเรียนในขณะนั้น ได้พิจารณาร่วมกับทางราชการมีความเห็นว่า โรงเรียนวัดแสนแสบตั้งอยู่ห่างไกลจากตัวเมืองและชุมชน การคมนาคมไม่สะดวก และอาคารหลังเดิมอยู่ในสภาพชำรุดทรุดโทรมมาก สมควรสร้างอาคารหลังใหม่ให้อยู่ใกล้ย่านชุมชนมากขึ้น จึงได้ติดต่อขอความช่วยเหลือจากนายเลิศ เศรษฐบุตร เจ้าของบริษัทเรือเมล์ขาว ซึ่งเป็นผู้ที่เอาใจใส่ส่งเสริมการศึกษาและความเป็นอยู่ของเด็กในท้องถิ่น

ท่านได้บริจาคเงิน 7,000 บาท สมทบกับเงินงบประมาณที่กระทรวงธรรมการอนุมัติให้ดำเนินการก่อสร้างอาคารอีก 4,850 บาท สร้างอาคารเรียนหลังใหม่ขึ้นที่บริเวณตัวจังหวัดมีนบุรี บนเนื้อที่ 3 ไร่เศษ ซึ่งปัจจุบันนี้เป็นที่ตั้งของโรงเรียนสตรีเศรษฐบุตรบำเพ็ญ ทำการก่อสร้างเรียบร้อยและเปิดทำการสอน เมื่อวันที่ 21 พฤษภาคม พ.ศ. 2471  แจ้งความกระทรวงธรรมการ แผนกกรมสามัญศึกษา เรื่อง สร้างโรงเรียนประจำจังหวัดมีนบุรี "เศรษฐบุตรบำเพ็ญ"ราชกิจจานุเบกษา เล่มที่  ๔๕ ตอนที่  ๐ ง ประกาศวันที่  ๒๒ เมษายน พ.ศ. ๒๔๗๑ หน้าที่ ๒๒๗  เปลี่ยนชื่อเป็นเป็นโรงเรียนประจำจังหวัดมีนบุรี (เศรษฐบุตรบำเพ็ญ) จัดการสอนในระบบสหศึกษา 

ในปี พ.ศ. 2474 ทางราชการได้ยุบจังหวัดมีนบุรีลงเป็นอำเภอมีนบุรี ขึ้นกับจังหวัดพระนคร โรงเรียนประจำจังหวัดมีนบุรี (เศรษฐบุตรบำเพ็ญ) จึงเปลี่ยนชื่อเป็น โรงเรียนเศรษฐบุตรบำเพ็ญ สังกัดแผนกโรงเรียนส่วนกลาง กองโรงเรียนรัฐบาล กรมวิสามัญศึกษา กระทรวงธรรมการ

ต่อมาเมื่อจำนวนนักเรียนมีมากขึ้นทุกปี บริเวณโรงเรียนจึงไม่เพียงพอที่จะก่อสร้างอาคารเพิ่มขึ้นได้อีก คุณหญิงสิน ภักดีนรเศรษฐ (ภรรยาของพระยาภักดีนรเศรษฐ (เลิศ เศรษฐบุตร)) ผู้อุปการะโรงเรียนเศรษฐบุตรบำเพ็ญ จึงได้จัดหาที่ดินเพื่อปลูกสร้างอาคารหลังใหม่ขึ้นใน พ.ศ. 2493 โดยเป็นที่ดินจำนวน 32 ไร่ 2 งาน 97 ตารางวา อยู่ริมถนนรามอินทรา ห่างจากโรงเรียนเดิมประมาณ 2 กิโลเมตร ซึ่งเป็นที่ตั้งของโรงเรียนเศรษฐบุตรบำเพ็ญในปัจจุบัน

อาคารเรียนบนที่ดินแห่งใหม่นี้ได้สร้างขึ้นเป็นหลังแรกเมื่อ พ.ศ. 2496 ชื่อ อาคารเลิศสิน (ปัจจุบันรื้อแล้ว) และได้ย้ายนักเรียนชายทั้งหมดมาอยู่ในที่ตั้งใหม่เมื่อ พ.ศ. 2498 ใช้ชื่อว่า โรงเรียนเศรษฐบุตรบำเพ็ญ ส่วนสถานที่เดิมรับเฉพาะนักเรียนหญิง โดยใช้ชื่อว่า โรงเรียนสตรีเศรษฐบุตรบำเพ็ญ ภายหลังจึงได้รับอนุญาตจากกระทรวงศึกษาธิการ ให้เปิดสอนระดับมัธยมศึกษาตอนปลายแบบสหศึกษาได้เมื่อ พ.ศ. 2523 และเปิดรับนักเรียนในแบบสหศึกษาทั้งหมด (ทั้งมัธยมศึกษาตอนต้นและตอนปลาย) เมื่อ พ.ศ. 2534

 สถานที่ภายในโรงเรียน 
โรงเรียนเศรษฐบุตรบำเพ็ญมีอาคารเรียน 8 หลัง โรงอาหาร 2 หลัง หอประชุม 1 หลัง และสถานที่ต่าง ๆ ดังนี้
 หอประชุม
 อาคาร 1 (เลิดสิน)
 อาคาร 2 
 อาคาร 3 (อาคาร 7 ชั้น)
 อาคาร 4
 อาคาร 5
 อาคาร 6 
 อาคาร 7 
 อาคาร 8 (เลิดสิน 109)
 อาคาร 9 
 โดมโรงเรียนเศรษฐบุตรบำเพ็ญ
 ร้านค้า
 ปรัมพิธี
 โรงยิม
 สนามฟุตบอล
 ลานกิจกรรม
 โรงอาหาร1
 โรงอาหาร2

รายนามผู้บริหาร

ทำเนียบผู้อำนวยการโรงเรียนเศรษฐบุตรบำเพ็ญ รายชื่อ ระยะเวลาอยู่ในตำแหน่ง1. นายพุด จารุวัฒนะพ.ศ. 2454-พ.ศ. 24682. นายณรงค์ วิริยินทะพ.ศ. 2469-พ.ศ. 25063. นายมนัส ปางสมบูรณ์พ.ศ. 2507-พ.ศ. 25104. นายณรงค์ สอนอิ่มศาสตร์พ.ศ. 2510-พ.ศ. 25225. นายสมพงษ์ พูลสวัสดิ์พ.ศ. 2522-พ.ศ. 25266. นายอดิเรก รัตนธัญญาพ.ศ. 2526-พ.ศ. 25307. นายหิรัญ บุปผาพ.ศ. 2530-พ.ศ. 25318. นายอนันต์ ตรีนิตย์พ.ศ. 2531-พ.ศ. 25359. นายสำเนา แสงมณีพ.ศ. 2535-พ.ศ. 253710. นายสุนทร ธาราดลพ.ศ. 2537-พ.ศ. 254211. นายเกษม สดงาม พ.ศ. 2542-พ.ศ. 254712. ดร.สุพรรณี สมานญาติพ.ศ. 2547-พ.ศ. 255213. นายประสิทธิ์ ทองเพียรพงษ์ พ.ศ. 2552-พ.ศ. 255714. ดร.ประพนธ์ หลีสินพ.ศ. 2557-พ.ศ. 256215. ดร.เตือนใจ ปิ่นนิกรพ.ศ. 2563-พ.ศ. 256816. นายชย ไสยเดชพ.ศ. 2568-ปัจจุบัน

 อ้างอิง 

หมวดหมู่:สถานศึกษาในเขตมีนบุรี
หมวดหมู่:โรงเรียนในกรุงเทพมหานคร
หมวดหมู่:โรงเรียนที่มีอัตราการแข่งขันสูง
ศ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
หมวดหมู่:พระยาภักดีนรเศรษฐ (เลิศ เศรษฐบุตร)
หมวดหมู่:สถานที่ที่ตั้งชื่อตามนามของบุคคลสำคัญของไทย